Ysbrekers…. – toortsie.com
Maart 16, 2012 Junie 29, 2016 ~ Toortsie
Jare gelede het ek hierdie ysbreker op ‘n partytjie gebruik en dit het uitstekend gewerk. Jy stel ‘n lys op met verskillende vrae. Die doel van die vrae is om mense te elimineer. Laat almal opstaan. Jy vra die vrae van nommer 1 af en as die antwoord op die persoon betrekking het, moet hy sit. Die een wat die langste staan, wen ‘n prys. Vrae moet lekker laf wees, en as jy jou vrae opstel, dink aan die persone wat kom. Wat sal op hulle betrekking hê?
Wie was die afgelope week in die Kaap/Johannesburg/Pretoria…
Hou jy van afval? (of sal dit te gou ‘n klomp laat sit?)
Wie het die afgelope week geswem?
Wie het ‘n kind in graad 7 (of waar ook al)
Was jy al teen die Eiffeltoring uit?
Wie het vergeet om ‘n pantie aan te trek?
As jy ‘n rooi bra aanhet…
Wie was gister by die haarkapster?
Verkies jy rooiwyn?
Het jy ‘n tweeling?
Wie is swanger?
‹ PreviousKry ‘n mens iets soos ‘n ongeduldige persoon?
12 thoughts on “Ysbrekers….”
Maart 16, 2012 om 10:27 vm
Ek staan nog Toortsie 😆
Ysbrekers help baie, ek het een maar dit moet gedemonstreer word. Eenkeer by ‘n vyf dae konferensie het die spreker ons dit op die eerste aand laat doen… na ons almal lekker saam gelag het is die “ys gebreek,” en het ons vir die volgende vyf dae lekker saam “gekuier.”
Maart 16, 2012 om 11:50 vm
Hier volg nog ‘n vragie…… het jy al ooit op ‘n blog 😯 geskryf??
Maart 16, 2012 om 12:52 nm
Gehoorsaam gaan sit ek. 😉
Het jy al ooit spelde op iemand se stoel gesteek (skerp kant boontoe?)
Maart 16, 2012 om 1:11 nm
As kind op skool….. uhm….. en drukspykers…ai, ai, ai, hier kom my sondes nou uit.
Maart 16, 2012 om 1:37 nm
Het jy al ooit ‘n leuen vertel bv deur te sê jy gaan pannekoek 🙄 bak?
Maart 16, 2012 om 2:40 nm
Wie sê dit was ‘n leuen?
Maart 16, 2012 om 3:04 nm
Omdat ek nie “tring, tring” gehoor het, en dan die stem wat sê “die pannekoek is reg,” nie.
Maart 16, 2012 om 2:49 nm
Oraait, maar ek sit al lankal. Ek het mos ‘n tweeling. 😦
Maart 16, 2012 om 3:05 nm
Jy weet daar is iets soos aan die buitekant sit, maar binnekant staan jy pen orent 😆
Maart 17, 2012 om 6:20 nm
Ek het al by no 2 gesit 😈
Maart 17, 2012 om 6:43 nm
No 1 was al op toepassing van my!! 😦
Anders nr 5
Maart 17, 2012 om 6:45 nm
Ek hou ook van afval! 🙂
507,380 ste persoon wat hier inloer! Baie dankie en welkom! Hoop jy loer weer in.